cyanic-selkie/wikianc huggingface dataset:
Tabuk (provins)
Historie
Regionens historie kan spores tilbake til ca 1500 f.Kr. Man kan fremdeles se rester av de bibelske byer Dedan og Maidan. Angivelig nedstammer folket fra Kam, en av Noas sønner.
Arkeologer har utforsket blant annet Farah-fjellet, Al Bidaa, Al Kuraiba, Quarayah, Wadi Dam Rawwafa, Al Muwailih Al Muzim og Taiwa: Rester etter palasser, fort, brønner, greske og nabateiske inskripsjoner. Den såkalte røkelseveien, en handelsrute, løp gjennom Tabuk.
Etter islamiseringen ble provinsen et møtepunkt for pilegrimer fra vest og nord, blant annet fra Damaskus, på vei til Mekka. Tabukfortet, bygd av osmanene ca 1655, er nå restaurert.
Regionen er også kjent for Hejazjernbanen (bygd 1900-1908) og for Lawrence of Arabia.
Guvernementer
Provinsen Tabuk er delt inn i seks guvernementer (muhafazah). Folketallet ved folketellingen i 2010 er oppgitt i parentes.
Hakeem Huggins
Hakeem Huggins (født 21. januar 1997) er en sanktkittisk friidrettsutøver. Han deltok på 100 meter under VM i friidrett 2019, der han ble slått ut i forsøksheatet.
Idrettskarriere
Huggins deltok i Østkaribisk mesterskap i friidrett 2014 (OECS Championships), og vant der 100 og 200 meter. Året etter deltok han i Carifta Games 2015, og fikk der femteplass på 100 meter som beste resultat. Han vant 100 meter under det sanktkittiske mesterskapet i friidrett i 2015, og han deltok i Panamerikansk juniormesterskap i friidrett 2015, der han ble slått ut i forsøksheatet. Han deltok igjen i Østkaribisk mesterskap i friidrett 2016, der han fikk bronse på 100 meter.
Under VM i friidrett 2019 ble han slått ut i forsøksheatet på 100 meter, der han fikk 44. beste tid.
De tidlige tre kongedømmer
De tidlige tre kongedømmer (108 f.Kr. – 57 f.Kr.) refererer til perioden etter kongedømmet Gojoseons oppløsning og før Goguryeo, Baekje og Silla oppstod som selvstendige kongedømmer.
Etter at det kinesiske dynastiet Han erobret Gojoseon i 108 f. Kr., ble den nordlige delen av området erobret av Buyeo, Goguryeo, Okjeo, Dongye og andre mindre statsdannelser. Goguryeos anses å ha blitt etablert i 37 f. Kr., men er nevnt i kinesiske kilder så tidlig som år 75 f. Kr., kanskje enda tidligere. Kina etablerer fire prefekturer på den nordlige Koreahalvøya. Tre av disse faller raskt grunnet lokal motstand. Goguryeo erobret etter hvert alle sine nabostater og ødela det siste kinesiske prefekturet i 313.
I sør hadde staten Jin blitt inndelt i en løs konføderasjon bestående av Jinhan, Byeonhan og Mahan, også kalt for Samhan. Baekje ble grunnlagt i 18 f. Kr. i Mahan og erobret etter hvert det hele. Silla ble etablert av seks lokale ledere i Jinhan, vanligvis fastsatt til 57 f. Kr., muligens senere. Byeonhan ble absorbert av Gayaføderasjonen, som til slutt ble erobret av Silla.
Den evige ynglingen
Den evige ynglingen, latin Puer Aeternus, er et begrep som i mytologien betegner en barnegud hvis ungdom varar evig. Den evige ynglingen finnes i flere kulturers mytologier og for eksempel har av CG Jung blitt anvendt som en arketype.
Den evige ynglingen motsvares av guden Dionysos, som er instinktiv, lidenskapelig, uordnet og beruset. Motsetningen er den gamle mannen (latin senex), motsvarende blant annet guden Apollo som er disiplinert, erfaren, ansvarsfull, rationell.
Max Walleser
Max Walleser (født 18. juni 1874 i Mannheim, død 15. april 1954 i Wiesloch) var en tysk indolog. Han var professor ved institutt for buddhologi i Universitetet i Heidelberg. Under sine studier ble han i vinter-semesteret 1893 medlem av Freiburger Burschenschaft Teutonia.
I 1929 ble han korresponderende medlem av det daværende sovjetiske vitenskapsakademi.
Raudsjøen (Enebakk)
Navnet på vannet kommer muligens av fisken røye. Vannet har gitt navn til hele området som kalles Rausjømarka. Området var privat eiet fram til Oslo kommune kjøpte området i 1965. Det er en del hytter rundt Raudsjøen, og vannet har en bra krepsebestand.
Rausjøveien går fra Bysetermåsan til Raudsjøen, Rausjøgrenda og fortsetter videre til Børtervann.
Nykaledoniamunkefugl
Nykaledoniamunkefugl er en fugl i gruppen Philemon i familien Honningetere (Meliphagidae). Den er endemisk på Ny-Caledonia.
Ossendrecht
Ossendrecht er en dorp (landsby) i kommunen Woensdrecht, i provinsen Noord-Brabant i Nederland. Landsbyen har 5,217 innbyggere (2008).
Helen Damico
Bakgrunn
Damico emigrerte i barndommen med sin mor fra Hellas til USA i 1937. Hun tok bachelorgrad ved University of Iowa i 1952 og tok doktorgraden ved New York University i 1980. Hun underviste ved Brooklyn College og ved University of Minnesota. Damico var til slutt professor ved University of New Mexico.
Karriere
Damico bidro med sitt verk Beowulf's Wealhtheow and the Valkyrie Tradition til forståelsen av kvinner i angelsaksisk og gammelnorsk litteratur. Hennes verk om Wealhþeow er også viktig i så måte. Hun så representasjoner av valkyrien i både Wealhþeow og i Grendel's Mother i det gammelengelske diktet Beowulf (ca. 700–1000).
Hennes siste bok, Beowulf and the Grendel-kin: Politics and Poetry in Eleventh-Century England, kom i 2015.
Damico ble hedret med New Mexico Humanities Award for Lifetime Contributions to the Humanities og The Medieval Academy of America's CARA Award for Outstanding Service to Medieval Studies.
Hun døde 14. april 2020 på Ohio Living i Rockynol i Akron i Ohio som følge av covid-19.
Liste over utøvere i Giro d’Italia 2023
Liste over utøvere i Giro d’Italia 2023
Noter
<references group="lower-alpha" />
Furcifer
Furcifer er en av de tre slektene av kameleoner på Madagaskar.
Artene i denne slekten er mellomstore til store. De har sterke farger, og evnen til raskt å skifte farge. Det er en tydelig kjønnsdimorfisme, der hannene er størst. Hannene har også utvekster på hodet, som mangler, eller er svakt utviklet hos hunnene.
Det finnes også to endemiske arter på Komorene. Disse øyene er vulkanske, og har aldri hatt landfast forbindelse med verken Madagaskar, eller det afrikanske kontinentet. Dette viser at kameleoner kan spre seg over vide havstrekninger. Den madagassiske panterkameleonen finnes også på Réunion, men det er usikkert om arten der er innført av mennesker.
Lavanttal-alpene
Lavanttal-alpene er en fjellkjede i de østerrikske delstatene Kärnten og Steiermark og det nordlige Slovenia. Lavanttal-Alpene er gruppert rundt Lavanttal, en dal som forløper i nord-sydlig retning fra Steiermark via Kärnten og munner ut i Drau rett før den slovenske grensen.
Avgrensning
Lavanttal-Alpene begrenses
Helt i sydøst av Lavanttal-Alpene, ved Maribor, slutter Alpene og går over i et bakkelandskap.
Videre inndeling
Lavanttal-Alpene dekker et stort område og kan deles inn i flere mindre fjellkjeder:
Gaya (føderasjon)
Gaya (koreansk: 가야; Hanja: 加倻; RR: Gaya; MR: Kaya) var en føderasjon som lå rundt det sørlige elveløpet til Nakdongelva sør på Koreahalvøya. Føderasjonen vokste ut av den løse føderasjonen Byeonhan. Historikere plasserer Gaya-perioden til mellom
42 og 532. Arkeologiske utgravninger viser at bystater Byeonhan utviklet seg til en ny føderasjon, Gaya, som senere ble erobret av Silla. Funnene fra Gaya-kulturen består stort sett av gravsteder med innhold som er gravd ut av arkeologer. Disse er tidfestet til sent i det tredje århundre og tidlig i det fjerde århundre på steder som Daeseong-dong i Gimhae og Bokcheon-dong i Busan. Det som er funnet er kongegraver.
Kirill Golubev
Kirill Vitalijevitsj Golubev (født 16. mars 1993 i Murom) er en russisk skøyteløper.
Liste over ordførere i Eid
Liste over ordførere i Eid. Eid ble opprettet som formannskapsdistrikt (landkommune) med formannskapslovene av 1837. I 1868 ble Hornindal utskilt fra Eid som en egen kommune. Eid kommune ble utvidet ved grensejusteringer mot Davik og Hornindal kommuner langs Nordfjord og Hornindalsvatnet i 1965, og mot Gloppen kommune ved Lote i 1992. Eid kommune tilhører Vestland fylke, tidligere Sogn og Fjordane fylke.
Manhunt 2
Manhunt 2 skulle egentlig blitt utgitt i juli 2007, men ble trukket tilbake av Take-Two siden spillet ikke ble godkjent av selskapene som setter aldersgrenser på spill i Storbritannia, Italia, Irland og USA.
Handling
Spilleren skal påta seg rollen som "Daniel Lamb" fra et tredje-person-perspektiv. Spilleren må blant annet gjemme seg for fiender ved å holde seg utenfor deres synsfelt, eller gjemme seg i skyggen. Manhunt 2 tar plass i 2007, i en fiktiv by kalt Cottonmouth - som var inspirert av forskjellige byer i USA, deriblant New Orleans. I 2007, ved Dixmor Asylum for the Criminally Insane, forårsaker et kraftig tordenvær at sikkerhetssystemet ikke fungerer lenger. De innsatte kommer seg derfor løs.
To slike innsatte er Daniel Lamb og Leo Kasper. Daniel er desorientert med hukommelsestap, og klarer ikke å huske hvordan eller hvorfor han kom til Dixmor. Sammen med Leo unnslipper Daniel anlegget, og kommer seg til ruinene av Daniels tidligere hjem. De må løse hemmelighetene til Daniels fortid, hele tiden forfulgt av dusørjegere og agenter fra en mystisk organisasjon. Daniel oppdager at han tidligere var en forsker som deltok i "Pickman Project" et våpen-program sponset av amerikanske myndigheter, som blant annet involverer hjernevask og tankekontroll. Deres mål var å skape den perfekte leiemorder, og utviklet derfor et hjerne-implantat som inneholder en annen personlighet og ferdigheter til en trent leiemorder som kan aktiveres på kommando.
Eksterne lenker
Manhunt
Næringspark
En næringspark er et område regulert til næringsformål, der flere bedrifter holder til.
Bedriftene kan utnytte samlokaliseringen med felles støttefunksjoner slik som kantine og verksted eller investering i infrastruktur som ellers ikke hadde vært mulig. Et eksempel på dette er byggingen av Risavika Gas Centre og infrastrukturen rundt dette i Energiparken i Sola kommune.
Bedriftene drar også gjerne nytte av hverandre ved samlokaliseringen ved samarbeid eller salg av varer og tjenester til hverandre.
Trinidad og Tobago under VM i friidrett 2019
Trinidad og Tobago deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Næringspark
Stiftelse
Det er ikke uvanlig at næringsparker oppstår som følge av omorganisering eller nedleggelse av en større bedrift der deler av bedriften fisjoneres ut i småselskaper. Eksempler på dette er Elkem Aluminium Mosjøen som på 1990-tallet outsourcet og rasjonaliserte driften med det resultat at antall arbeidsplasser i bedriften ble redusert fra 1 200 i 1990 til 400 i 2005. Dette avfødte Mosjøen Næringspark med 35 bedrifter som selger nå outsourcede varer og tjenester inn mot Elkem, men som står på flere ben ved at det også har andre kunder lokalt og nasjonalt.
Lignende situasjoner finner man i nevnte Energiparken med bakgrunn i et tidligere Shell-raffineri og i næringsparker startet opp i samarbeid med Norsk Hydro industri og næringsparker. Disse utnytter typisk ledige lokaler, infrastruktur og kompetanse ved aluminiumsverk med redusert produksjon.
Spesielt i forbindelse med kompetansen som en større hjørnesteinsbedrift etterlater seg, brukar man gjerne teorien om næringsklynger. F.eks etablering av en næringsklynge med tema biomasse etter nedbemanning i Norske Skog Follum.
Næringsparker kan også være et kommunalt virkemiddel for oppstart av nye næringsvirksomhet. Dette gjenspegles for eksempel i Mosjøen Næringspark som har kommunen som medeier og tilrettelegging og støtte av nye bedrifter i sine vedtekter.
Jag ska sjunga för dig
Jag ska sjunga för dig er et musikkalbum med Lill-Babs, utgitt i 1972.
Lammecarré
Lammecarré er mørt og smaksrikt kjøtt. Det stekes i ovnen og deles i skiver, en per ribbein, til serveringen. Beinspissene kan kles inn med aluminiumsfolie for å ikke bli svartbrente.
Et stykke lammecarré veier ca. 400 gram og kan beregnes å rekke til to personer.
160-årene f.Kr.
-- 169 f.Kr. -- 168 f.Kr. -- 167 f.Kr. -- 166 f.Kr. -- 165 f.Kr. -- 164 f.Kr. -- 163 f.Kr. -- 162 f.Kr. -- 161 f.Kr. -- 160 f.Kr.
Tiårsoversikt
UNEF
UNEF kan vise til FNs fredsbevarende styrker
Oral Bee & Kholebeatz – Banger på toppen av Banger
Oral Bee & Kholebeatz – Bangers På Toppen Av Bangers er et musikkalbum med Oral Bee og Kholebeatz, utgitt sommeren 2012.
Christopher Sjuve
Christopher Sjuve (født 19. august 1974) er en norsk kokk, skribent og programleder som formidler kunnskap om mat.
MF «Regina Seaways»
MF «Regina Seaways» (tidligere MF «Energia») er en ferje bygget i 2010 ved det italienske skipsverftet Nuovi Cantieri Apuania. Den eies av det italienske selskapet Grimaldi Group, men har siden 2011 vært chartret av det danske rederiet DFDS Seaways.
2. oktober 2018 ble det meldt at det hadde brutt ut brann ombord i «Regina Seaways». Senere ble meldingene moderert til at det hadde vært røykutvikling og motorhavari etter en eksplosjon i maskinrommet. Det var ifølge rederiet 294 passasjerer ombord da hendelsen inntraff i Østersjøen da skipet var på vei fra Kiel i Tyskland til Klaipėda i Litauen.
Spiller Nummer 10
Spiller Nummer 10 er et musikkalbum med Oral Bee, utgitt i 2007.
NM i friidrett 1937
Norgesmesterskapet i friidrett 1937 bestod av flere arrangementer som i 1937 kåret norgesmestere i friidrettsøvelsene.
Hovedmesterskapet ble arrangert på Skansemyren idrettsplass i Bergen 28.–29. august. Kun menn deltok. Kongepokalvinner ble Odd Rasdal.
Følgende øvelser ble arrangert utenfor hovedmesterskapet:
4 x 100 meter stafett
Kun 2 lag fullførte
Pionerer (album)
Pionerer er et musikkalbum med Oral Bee og Big Ice, utgitt i 2011.
Elias Nægler
Elias Nægler (født 1764, død 31. desember 1828) var en norsk offiser, sentral i striden mot svenskene i slaget ved Trangen i 1808.
Både hans far og bestefar var offiserer i Norge. Hans bestefar var imidlertid født i Sachsen, og kom til Norge som kaptein.
Karriere
Elias Nægler ble først antatt som landkadett i 1772, men det er noe usikkert om når han virkelig startet sin militære karriere. Det fremgår av dokumentene at han i 1790 hadde tjent i 5 år, altså at han fysisk tiltrådte tjenesten i 1785. Det fremgår videre at, den fra landkadettkompaniet med 48 rdlr i pensjon avgåtte kadett, Elias Nægler, den 2. juni 1786, ved kongelig resolusjon ble utnevnt til fenrikà la suite ved 3. Trondhjemske Nasjonale Infanteriregiment, hvor han stod i stilling ved Strindenske kompani.
Han ble secondleutnant ved samme kompani den 9. november 1787, og premierleutnant den 22. august 1788.
Ved omorganiseringen av hæren i 1789, ble han fra 1. mai plassert som premierleutnant ved 2. Trondhjemske Nasjonale Infanteriregiments Børsenske kompani, men ble så overflyttet til Surendalske kompani i 1790, og tilbake igjen til Børsenske kompani i 1791. Han fikk kapteins karakter, (dvs graden, men ikke stilling) 5. mars 1802, og fikk så stilling som kaptein og sjef for Gagnatske kompani i samme regiment den 13. august samme år. Denne stilling hadde han frem til mobiliseringen vinteren 1808, hvor han ble mobilisert som kaptein og sjef for 4. Grenaderdivisjon i Grenaderbataljonen Ræder av 2. Tronhjemske Nasjonale Infanteriregiment.
Slaget ved Trangen
Bataljonen utgjorde hovedtyngden av de norske avdelingene ved slaget ved Trangen 25. april 1808, da en svensk bataljonsgruppe ble nedkjempet og delvis tatt til fange. Her ledet Nægler forsvaret av forhugningene i selve Trangenpasset. Denne forsvarsstyrken bestod av Næglers egen divisjon, samt 1. divisjon. Den svenske styrkens fremrykning mot Kongsvinger ble stanset, og de ble tvunget til å vende, for om mulig å slå seg tilbake mot Sverige. At Nægler da viste stor offensiv holdning, ved å forlate forhugningene med sine styrker og følge etter i ryggen på de svenske styrkene forårsaket igjen at svenskene, når de støtte mot resten av bataljonen som hadde falt dem i ryggen måtte slåss mot to sider samtidig. Dette tror vi var en av de virkelige årsaker til at utfallet ble som det ble.
På bakgrunn av sin opptreden i slaget ved Trangen mottok Nægler ridderkors av Dannebrog.
Elias Nægler, ble videre utnevnt til major og kommandør for regimentets 2. Nasjonale bataljon med Rennebuske kompani som livkompani den 27. mars 1810. Han ble så tjenestegjørende major og sjef for 2. Tjgj GrenKp 21. mai 1810. Og sjef for det tjgj jegerkompani fra 1. juli samme år, da grenaderkompaniene ble omorganisert til jegerkompanier.
Ved den nye hærordningen fra 1. januar 1818 ble han satt ved Trondhjemske Infanteribrigade. Han ble oberstløytnant og eksersermajor ved samme brigaden i Trondhjem fra 7. september 1818. Stillingen hadde han til sin død.
Endre Osenbroch
Endre Hjertager Osenbroch (født 12. mai 2004) er en norsk fotballspiller som spiller for.
Club Atlético Aldosivi
Club Atlético Aldosivi er en argentinsk fotballklubb fra byen Mar del Plata sydøst i provinsen Buenos Aires. Klubben ble stiftet 29. mars 1913.
170-årene f.Kr.
-- 179 f.Kr. -- 178 f.Kr. -- 177 f.Kr. -- 176 f.Kr. -- 175 f.Kr. -- 174 f.Kr. -- 173 f.Kr. -- 172 f.Kr. -- 171 f.Kr. -- 170 f.Kr.
Tiårsoversikt
Gurk
Gurk kan refererer til
Litlos
Litlos er en betjent turisthytte på Hardangervidda med 52 senger. Hytta er betjent i påske- og sommersesongen, ellers er den selvbetjent og låst med DNT-nøkkel. I visse tider av året er den avstengt. Det serveres mat i henhold til lokale mattradisjoner. Hytta er del av nettverket med merkede stier på Hardangervidda. I området er det gode muligheter for turer på fjellene, samt fisking i vannene rundt.
Forvaltningsbyrået for helse og forbrukere
Forvaltningsbyrået for helse og forbrukere (EAHC) (engelsk: Consumers, Health, Agriculture and Food Executive Agency) er et EU-byrå direkte underlagt Europakommisjonen. Byrået gjennomfører EUs helse- og forbrukerprogram. Norge deltar i begge, samt initiativet for bedre opplæring om trygg mat. Byrået ble stiftet i 2005, og fikk sin nåværende form i 2014.
EACH har fire løpende programmer:
Fjelberg prestegård
Kirken og gården har røtter tilbake til middelalderen. Gården er første gang omtalt i 1561. Bygningene er fra tidlig 1700-tall eller senere. Ti bygninger er fredet, hvorav seks rundt tunet: hovedbygning, bispestue, stabbur, bakeri, vedskjul og utedo. Det finnes også bl.a. en driftsbygning og et par naust.
Den tidligere prestegården drives av en stiftelse og brukes til møter, seminarer, overnatting m.v.
Majken van Bruggen
Majken van Bruggen (født 13. januar 1973) er en norsk forfatter fra Halden, bosatt i Oslo.
Märzen
Märzen eller märzenbier (tysk for "mars øl") er et overgjæret øl. Ølstilen stammer fra Bayern i Tyskland. Navnet kommer fra at ølet ble brygget i mars før det ble lagret kjølig utover sommermånedene.
Fargen på märzen varierer fra gyllen til ravfarget, og den har en alkoholprosent på 5,1 %–6,0 %.
Malcolm Glazers oppkjøp av Manchester United
Bakgrunn
Man Utd ble børsnotert i 1990 og utover i tiåret opplevde klubben stor sportslig og økonomisk suksess. I tillegg ble fotball generelt mer populært i England, som en direkte følge av FA Premier League (grunnlagt 1992) og TV-avtalen med Sky. Dette førte til at verdien på selskapet økte voldsomt. Verdien var såpass høy at det ble regnet som usannsynlig med en fiendtlig overtakelse. Likevel klarte Malcolm Glazer via sitt selskap Red Football Ltd. å få kontroll over klubben i juni 2005. Selskapet ble straks tatt av børs, og familien Glazer har eid klubben fra 2005 og til nå (2022).
Økte aksjeandelen
Glazer hadde eid aksjer i klubben siden 2003, muligens tidligere. 26. september 2003 ble det rapportert at han hadde økt andelen sin til 3,17 %. Dermed overskred han grensen på 3%, som betød at ledelsen i selskapet måtte informeres. Det hadde allerede vært mange spekulasjoner om muligheten for at noen skulle forsøke å overta klubben, enten Glazer eller andre interessenter. 20. oktober hadde han økt aksjebeholdningen sin til 8,93%, 29. november samme året ble det rapportert at han nå eide 15 % av aksjene og hadde møtt David Gill, Manchester Uniteds direktør, for å forklare ambisjonene bak oppkjøpet. 12. februar 2004 økte Glazer askjeposten til 16,31% og påfølgende dag rapporterte Financial Times at han hadde hatt møter med Commerzbank om en eventuell overtakelse. Samme dag steg aksjekursen med 5%, og dermed var klubben verdt £741 millioner. Glazer økte sin eierandel til 19% i juni 2004, men han var fremdeles ikke den største aksjeeieren. Oppkjøpene fortsatte, og i oktober 2004 eide han 30%. Da denne grensen ble nådd måtte han gi et formelt bud på å overta klubben.
Fikk kontroll
12. mai 2005 fikk han en avtale med aksjeeierne J.P. McManus og John Magnier om å kjøpe deres aksjepost på tilsammen 28,7%. Dermed eide han i underkant av 57%. Han fikk deretter kontroll over aksjene til den skotske gruveeieren Harry Dobson, som hadde den tredje største aksjeposten, og dermed var summen 62%. Bare timer senere hadde han sikret seg 9,8% til, og kontrollerte nå 71,8% av klubben.
16. mai 2005 økte Glazer sin andel til 75%, og hadde da mulighet til å avslutte klubbens status som allment aksjeselskap, og fjernet selskapet fra Londonbørsen 22. juni. 14. juni 2005 fikk han kontroll på 97,3% av aksjene, noe som er nok til å ha full kontroll. 28. juli passerte han grensen på 98%, som betød at han har rett å kjøpe ut alle gjenværende aksjeeiere. Verdien på klubben var nærmere £800 millioner.
Glazer-familien kommuniserte lite om hva de ønsket gjennom å overta klubben, men det ble rapportert i pressen at de ville øke klubbens markedsverdi. USA, Asia og Afrika, hvor United allerede er et kjent merkenavn og har en solid fanbase.
Refinansiering og etterspill
Manchester United vant tre seriegull på rad etter oppkjøpet, med spillere som Cristiano Ronaldo, men etter at manageren Sir Alex Ferguson pensjonerte seg har klubbens sportslige resultater vist en sterk tilbakegang. Økonomisk har klubbens inntekter fortsatt vokst, men en del av inntektene tas ut av klubben for å betale for lånet Glazer-familien tok opp da han kjøpte klubben. Dette ble annonsert i juni 2006, hvor Manchester United fikk rundt 256 millioner britiske pund i gjeld, et lån som er sikret i klubbens verdier. Summen er rapportert til omtrent 660 millioner pund, som det skal betales 62 millioner pund i rente for hvert år. Klubben meddelte at «verdien i selskapet hadde økt det siste året, og derfor ønsket låneinstitusjoner å investere i klubben... Dette representerer god forretningssans, og sikrer Sir Alex Ferguson nok midler til å være konkurransedyktig på overgangsmarkedet for fotballspillere.» Manchester United Supporters Trust svarte med at «pengesummen som skal tilbakebetales er enorm. Rentene er én ting, men hva med selve gjelden på 660 millioner pund? Det er vanskelig å se hvordan dette skal tilbakebetales uten at billettprisene stiger markant. Vi har alltid hatt en mistanke om at det er supporterne som må betale for et lån Glazer tok for å overta klubben.»
Interaktiv Säkerhet
Interaktiv Säkerhet er et svensk aksjeselskap med hovedkontor i Varberg. Selskapet modererer internettdebatter ved å sensurere uønskede ytringer. De har ansvaret for nettdebattene hos alle de største svenske mediene. I Norge har de ansvaret for nettdebattene hos VG, TV 2 , Dagbladet og Aftenposten , det utføres av norske ansatte ved det svenske kontoret. De ansatte erverver sin formelle kompetanse gjennom et todagerskurs i lovverk og medieetikk.
Sveriges Television og avisene Ångermanland allehanda og Örnsköldsviks allehanda har reagert på at Interaktiv säkerhet har moderert bort leserkommentarer med kritikk som kunne være ubehagelig for foretakene.
Milda Melland
Fra 2017 har hun ledet dokumentarserien Insider FEM på Dplay. Melland har gått på innsiden av ulike miljøer som koranskoler, bikini fitness , krigsreportere , rus og fetisjer.
Melland er utdannet journalist fra Høgskolen i Oslo (nå Oslo Met) og har tidligere i sin karriere jobbet i blant annet VG og TVNorge. Melland har jobbet mange år bak kamera som regissør og produsent på norske og utenlandske TV-serier.
Frøydis Hertzberg
Frøydis Hertzberg (født 18. november 1944, død 9. januar 2021) var en norsk dr.philos. og siden 1991 og fram til sin død var hun professor i norskdidaktikk ved Universitetet i Oslo. Hun var bosatt i Oslo.
I 2004 ble hun utnevnt til æresdoktor ved Uppsala universitet. Fra 1994 – 1996 var hun nestleder i Lærerutdanningsrådet. Hun var også prodekan ved Det utdanningsvitenskapelige fakultet i to perioder.
Tearing Us Apart
Tearing Us Apart er en sang skrevet av Eric Clapton og Greg Phillinganes som ble spilt inn og gitt ut på albumet August med Eric Clapton i 1986. Sangen er en duett med Tina Turner og ble gitt ut på singel i 1987. Singelen kom på 5.-plass i USA, 29.-plass i Belgia, 34.-plass i Nederland og 56.-plass i Storbritannia.
Fylkesvei 4376
Fylkesvei 4376 går mellom Mossige i Time og Nærbø i Hå
En tid var veien del av riksvei 505.
Strekningen Fv4376 ble fastlagt 2019, og består av en delstrekning av den tidligere fylkesvei 181.
Qurajn Abu al Baul
Qurajn Abu al Baul er det høyeste punktet i Qatar. Det har en høyde på 103 meter over havet, og befinner seg sør på halvøya.
Arbeidermesterskapet i friidrett 1937
Arbeidermesterskapet i friidrett 1937 ble arrangert på Bislett stadion i Oslo av Arbeidernes Idrettsforbund fra 28. til 30. august 1937.
Solem
Solem er et etternavn som blant annet benyttes av følgende personer:
Amy Macdonald
Amy Macdonald (født 25. august 1987 i Bishopbriggs nær Glasgow i Skottland) er en skotsk sanger/låtskriver.
Hennes stemme er beskrevet som myk og varm. Macdonald nevner Travis som sin største innflytelse fra tenårene, andre favoritter er The Killers og Rammstein, favorittsangene hennes er "Acquiesce" av Oasis.
Biografi
Amy Elizabeth Macdonald gikk på Bishopbriggs High School i East Dunbartonshire, Skottland. Etter å ha blitt inspirert av Travis på T in the Park-festivalen i 2000, hun hørte Travis sang "Turn" og ønsket å spille den selv. Hun kjøpte en Travis-akkordbok og begynte å spille på farens gitar, hun lærte seg å spille bare 12 år gammel. Rett etterpå begynte hun å komponere sine egne sanger, den første ble kalt "The Wall". Hun begynte å spille på puber og kaféer rundt Glasgow når hun var 15 år.
Hennes debutalbum This Is Life ble gitt ut 30. juli 2007 og har nå solgt over 1 million eksemplarer i Storbritannia, og over 4 millioner over hele verden. Albumet har også gjort suksess på hit-listene, det var nummer en på den britiske album-listen og høyt oppe i en rekke europeiske land og ble lansert i USA i 2008.
Hennes første singel, "Poison Prince" (en hyllest til Pete Doherty), ble gitt ut 7. mai 2007. Singelen ble lansert i Norge i juni 2008. Også singelen "This Is the Life" fikk stor suksess, den var nummer en i seks land og var blant de ti beste i elleve andre land.
Hennes andre album A Curious Thing ble utgitt 8. mars 2010 i Storbritannia og Frankrike, senere i andre europeiske land. Albumet ble offisielt bare gitt ut i europeiske land. A Curious Thing gjorde Amy Macdonald til noe av en superstjerne i Tyskland, Østerrike og Sveits, der albumet ble ekstremt populært. Hit-singelen "Don't Tell Me That It's Over" er en av singlene fra dette albumet. A Curious Thing har i dag solgt omtrent 1 500 000 eksemplarer over hele verden.
Det tredje albumet, kalt Life in a Beautiful Light, ble gitt ut 8. juni 2012 i flere europeiske land og 11. juni i de gjenværende europeiske landene. Den første singelen fra det tredje albumet var "Slow It Down".
Hennes neste album Under Stars ble utgitt 17. februar 2017. En video av en akustisk versjon av albumsporet "Down by the Water" ble også gitt ut. Før utgivelsen opptrådte hun live på BBC Skottlands Hogmanay 2017-show der hun sang sin kommende singel "Dream On".
Woman of the World (The Best of 2007–2018), albumet ble gitt ut 23. november 2018. Det inneholdt alle hennes mest kjente sanger, pluss en tidligere ikke utgitt sang, "Woman of the World". Macdonald startet også en europeisk turné i 2019.
I 2019 medvirket hun også på GBA sin singel "Woman of the World".
Macdonald begynte å skrive sanger i 2018, og hun startet innspillingen av sitt femte studioalbum i februar 2020. Etter et avbrudd forårsaket av COVID-19-pandemien i mars, gjenopptok hun innspillingen i juni 2020. 27. august 2020 ga hun ut albumets første single "The Hudson" og albumet The Human Demands kom ut 30. oktober 2020.
Macdonald snakket om albumet, og fremførte en akustisk versjon av sporet "We Could Be So Much More", på BBC Radio 4s Front Row i november 2020. En ny europa turné startet våren 2021.
Macdonald var forlovet med fotballspiller Steve Lovell i 2008, men de giftet seg ikke. Hun kunngjorde i januar 2016 at hun var forlovet med fotballspiller Richard Foster, de giftet seg i 2018 i Las Vegas. Amy Macdonald er en Rangers F.C-supporter.
Diskografi
Studioalbum
Samlealbum
Live-album
Priser og nominasjoner
I 2007 vant Amy Macdonald "Silver Clef Award" for "Best Newcomer".
I 2008 ble hun kåret til "Scottish Person of the Year" av Daily Record.
I 2009 ble hun nominert av NRJ Music Awards til "International Revolution of the Year" og til "International Album of the Year for This Is the Life".
! 2009 ble hun også nominert av tyske Echo Awards til "Best International Female", "Single of the Year" for "This Is the Life" og til "Best Newcomer International", den sistnevnet vant hun.
I 2009 vant hun også Swiss Music Awards "Best International Album" for This Is The Life og "Best International Song" for "This Is The Life".
I 2010 vant hun "Best Album" for A Curious Thing av Tartan Clef Awards.
I 2011 vant hun Echo Awards sin "Best International Rock/Pop Female".
I 2011 vant hun også Swiss Music Awards sinmmer" på Silver Clef Awards.
Hun har vunnet "Best International Newcomer" og "Best International Song" på Swiss Music Awards.
! 2014 ble hun igjen nominert av Scottish Fashion Awards til "Scottish Fashion Icon", dette året vant hun.
I 2015 vant hun Scottish Music Awards sin "King Tut's Songwriting Award".
I 2018 vant hun Forth Radio Awards sin "The Forth International Music Icon Award".
I 2020 vant hun Specsavers: Scottish Music Awards sin "Women In Music Award".
Hevarm (skytevåpen)
På skytevåpen er hevarmen håndtaket eller betjeningsspaken til sluttstykket på en sylinderlås med roterende sluttstykke.
Rett eller bøyd hevarm
Avhengig av kravene til våpenets design kan håndtaket være normalt og vinkelrett på eller bøyd fra sluttstykkets akse. Rette hendler er stort sett brukt på eldre militærrifler uten kikkertsikte, mens bøyde hendler er vanlige på moderne rifler for bruk med kikkertsikte slik at hevarmen ikke slår oppi kikkerten.
Høyre eller venstre side
Hevarmen er vanligvis på høyre siden av våpen for høyrehendte, og på venstre side for skyttere som skyter med venstre hånd (såkalt "links"). På noen moderne skytevåpen kan hevarmens side byttes av skytteren slik at den kan brukes både av venstre- og høyrehendte skyttere.
Hevarmskule
Hevarmskulen (også kalt «boltkule») er den ytterste delen av hevarmen eller ladehendelen som man tar i for å operere sluttstykket. På en del eldre våpen er hevarmen og heverarmskulen laget i ett stykke eller kulen er sveist som en fast del av hevarmen og resten av sluttstykket. På mange nyere våpen er hevarmen gjenget med maskingjenger i enden og hevarmskulen er utskiftbar. Brukeren av våpenet har dermed muligheten til å enkelt bytte ut hevarmskulen av for eksempel av estetiske grunner eller for å få bedre grep. Gjengetypene på utstkiftbare hevarmskuler er ofte M6-1 eller M8-1,25 på europeiske våpen, men det finnes også våpen hvor andre gjengetyper er brukt. En del amerikanske våpen benytter 1/4"-28 TPI (6,35-0,907 mm) eller 5/16"-24 TPI (7,9375-1,058 mm). Andre gjengetyper er også brukt, for eksempel bruker Mausingfield #10-32 TPI (4,826-0,794 mm).
Det fins også hule gummihylser som kan tres utenpå eksisterende hevarmskuler.
Ida Fjordbakk
Ida Jeanett Fjordbakk (født 14. mai 1991) er en norsk fotballspiller som spiller for Røa.
Hun har tidligere spilt for Medkila, Avaldsnes og LSK Kvinner og Frigg. Hun la opp etter 2018-sesongen grunnet en lårskade, men gjorde etter hvert comeback.
Insider FEM
Insider FEM er en norsk dokumentarserie som har gått på TV-kanalen FEM og strømmingstjenesten Discovery+ siden 2017. Serien tar for seg ulike temaer og «belyser norske miljøer i inn- og utland der unge mennesker lever uvanlige liv». Det er per mai 2021 laget fire sesonger av serien.
Janne Amble og Milda Melland var programledere de to første sesongene. Fra sesong tre har Melland vært programleder sammen med Marte Bratberg og Linn Isaksen. De to første sesongene ble produsert av Novemberfilm, mens Mastiff har stått for produksjonene fra og med sesong tre. Alle fire sesongene er blitt nominert til Gullruten.
Rolf A. Syversen
Rolf Alexander Syversen (født 9. juni 1906 i Oslo, død 30. oktober 1944 i Trandum) var en norsk gartner. Under andre verdenskrig var han sentral i Carl Fredriksens Transport – en operasjon som brakte 1000 jøder og motstandsfolk i sikkerhet til Sverige.
Bakteppet
Høsten 1942 ble de norske jødene arrestert, og store deler av Milorg i Oslo og omegn ble avslørt av tyskerne. Mange måtte reddes ut av landet.
Syversen drev i 1942 gartneri i Sukkertoppveien rett nordøst for Carl Berners plass i Oslo.
Brenta
Brenta har ulike betydninger:
Rolf A. Syversen
Bakteppet
Han ble nokså tilfeldig involvert i flyktningevirksomheten. I slutten av oktober 1942 kom fire brødre løpende inn i Syversens gartneri i nærheten av Carl Berners plass i Oslo. De fire var jøder og på flukt fra tyskerne. De het London til etternavn; fornavnene var Leopold, Benjamin, Charles og Nathan, og de ba om Syversens hjelp til å komme i sikkerhet.
Carl Fredriksens Transport
Syversen kontaktet en bekjent ved navn Arnold Pedersen; han var radiohandler i Trondheimsveien 27, og Syversen håpet han kunne gi råd om hvordan brødrene London kunne hjelpes. Pedersen opprettet kontakten mellom Syversen og Alf Pettersen.
Sammen begynte Syversen, Alf og Gerd Pettersen samt Reidar Larsen å planlegge hvordan brødrene London kunne bringes i sikkerhet. Dette ble oppstarten på Carl Fredriksens Transport, som i løpet av seks hektiske uker transporterte ca. 1000 nordmenn over til Sverige.
Syversen ga de fire jødiske mennene skjul. Sammen med politimannen Alf Tollef Pettersen og hans kone Gerd Pettersen samt bakmannen Reidar Larsen startet han å organisere en fluktrute for dem, og dette ble oppstarten på en omfattende flyktningerute. I løpet av et par hektiske vintermåneder i 1942 - 1943 klarte de fire operasjonslederne å få rundt 1000 nordmenn transportert i sikkerhet til Sverige. Av dem var om lag 350 jøder. Virksomheten ble organisert under dekknavnet «Carl Fredriksens Transport». Det ble brukt lastebiler som kjørte i konvoi nesten hver eneste kveld i syv uker fra Oslo til Aremarka i Østfold. Flyktningene satt på lasteplanet, skjult av sekker med poteter. Barn som var med på flukten fikk sovemiddel av en lege som var blant Carl Fredriksens Transports støttespillere. Denne legen tok sitt eget liv mot slutten av krigen, da han fikk vite at tyskerne aktet å pågripe ham for annen gang.
Henrettelsen
I januar 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige.
Syversen selv ble i Norge, fordi hans kone ventet barn i mars 1943. Han ble arrestert 10. juli 1943, og satt på Møllergata 19 og på Grini til han ble skutt på Trandum 30. oktober 1944. Først sommeren 1945 fikk hans kone Klara og den øvrige familien vite at liket av Rolf Alexander Syversen var blitt funnet i en massegrav på Trandum.
Minnesmerker og æresbevisninger
I 2017 ble Syversen som en av fire posthumt hedret av staten Israel for sin innsats for å redde norske jøder. Hederen bestod i tildeling post mortem av medaljen og hedersbetegnelsen «Righteous Among the Nations», under en seremoni i Oslo rådhus der statsminister Erna Solberg holdt en tale til ære for de involverte i Carl Fredriksens Transport.
Bjellehonningeter
Bjellehonningeter (Manorina melanophrys) er en fugl i gruppen Manorina i familien honningetere. Den er endemisk til den sørøstlige Australia
Chinese fishing nets
Chinese fishing nets (Cheneese vala) er fiskegarn som er festet på land. De er vanligvis kjent «Chinese fishing nets». Det mer formelle navn er «Shore operated lift nets». Store mekaniske innredninger holder de store nettene, som ofte måler. 20 meter hver vei horisontalt. Hver innretning er minst ti meter høy og består av en vektstang som holder nettet utspent over sjøen. Som motvekt brukes store stener som henger i tau. Hvert nett opereres av et lag med opp til seks fiskere. Mens slike nett er brukt over hele det sydlige India. I de indiske byene Kochi og Kollam er blitt en turistattraksjon, er de og blitt brukt i Kina og indokina.
Rolv Lea
Rolv Lea (født 13. juli 1891 i Hammerfest, død 26. november 1941) var en norsk motstandsmann. Rolv Lea kom tidlig med i motstandsbevegelsen og vil særlig bli husket for sin innsats i OLDEL–gruppen i Oslo. Rolv var bror til Milorg-lederen Leiv Lea. Her var det opprettet trådløs forbindelse med England og Ålesund. Samtidig var det etablert en fluktrute som gikk via Ålesund og videre med fiskebåter over Nordsjøen til Shetland. Kontakten i Ålesund var advokat Harald Torsvik som for øvrig også var en nær slektning av familien Lea.
Eilhart von Oberg
Eilhart von Oberg var en tysk poet fra slutten av 1100-tallet. Han er kjent utelukkende fra hans middelhøytyske romanse Tristrant, den eldste fullstendige versjonen av fortellingen om Tristan og Isolde i noe språk. Tristrant er en del av den «vanlige» eller «primitive» (i betydningen ikke-høvisk) grenen av legenden, best kjent via Bérouls fragmenterte franske Tristan. Den andre vesentlige tekst for kunnskap om den høviske andelen av legenden om Tristan ble gjort av Broder Robert på norrønt i Norge i 1227. Tristrant er den første gjengivelsen av fortellingen på tysk, skjønt Gottfried von Strassburgs Tristan, som i likhet med den norrøne teksten representerer den høviske grenen, er mer berømt og respektert.
Rolv Lea
Fordi de var klar over at tyskerne kunne avlytte meldingene som ble utvekslet mellom Oslo og Ålesund kamuflerte de kommunikasjonen som kjøp og salg av klippfisk.
Eilhart von Oberg
Det er hovedsakelig antatt at Eilhart tilpasset sin tekst fra en fransk kilde, sannsynligvis den samme som Béroul benyttet, men ulikhetene mellom Tristrant og Bérouls verk antyder at Eilhart ikke var særlig trofast til originalen. En del episoder og detaljer som opptrer i de bevarte fragmentene av Bérouls tekst er utelatt eller endret fullstendig, eksempelvis Isoldes tvetydige ed om trofasthet til hennes ektemann Mark av Cornwall (hos Béroul sverger hun at hun ikke hadde noen mann «mellom sine lår» foruten Mark og en tigger som bar henne på ryggen over en elv; tiggeren var i virkeligheten hennes elsker Tristan i forkledning.) Tristrant bevarer også scener som ikke er kjent eller bevart i noe kjent fransk fragment, hovedsakelig konklusjonen; den inneholder den tidligste kjente fortellingen av Tristans forvisning og ekteskap med den andre Isolde, kalt for Isolde med de hvite hender og datter av Hoel av Bretagne, og de elskernes død i en tragiske kjede av hendelser.
Rolv Lea
I Albert Wieseners bok „Nordmenn for tysk krigsrett 1940 – 42 kan en lese mer om hvordan tyskerne kom på sporet av fiskehandelen og som i neste omgang førte til at bl.a. Rolv og Harald ble stilt for tysk krigsrett og dømt til „dobbel dødsdom“. Både Rolv Lea og Harald Torsvik ble skutt den 26. nov. 1941.
Eilhart von Oberg
På grunn av denne tekstens relative tidlige datering, dens tilknytning til Bérouls ikke-høviske gren, og dens relative komplette tilstand, er Eilharts Tristrant av stor interesse for litteraturforskningen for å dokumentere utviklingen av legenden om Tristan og Isolde. Eilharts forsøk på å rekonstruere fortellingen kan ha vært fra den tidligste utgaven, fra den hypotetiske «Ur-Tristan». Vurderingen av Eilharts Tristrant som litteratur lider derimot i sammenligningen med andre betydelige versjoner av den samme historien. Lacy, Ashe og Mancroffs The Arthurian Handbook slår fast at diktet er «overskygget» av Gottfrieds mesterlige versjon og Tristrants figurer har svake psykologiske motiver, skjønt den er fortsatt av interesse utover litteraturforskningen.
Rolv Lea
I Antarktis er det i de såkalte Milorgfjellene et sted som heter Lea-botnen, oppkalt etter de to brødrene Leiv Lea og Rolv Lea.
Fylkesvei 4384
Fylkesvei 4384 går mellom Bjorland og Nesheimhaugen i Hå.
Strekningen ble fastlagt 2019, og er et delstykke av den tidligere fylkesvei 161.
Håndball-EM 2016 for menn
Håndball-EM for menn 2016 ble arrangert i Polen fra 15. til 31. januar 2016. Tyskland vant sitt andre europamesterskap, etter å ha slått Spania 24–17 i finalen.
Innledende runde
Trekningen av gruppene i innledende runde ble avholdt 19. juni 2015 i ICE Exhibition Centre i Kraków. .
All Star-lag
All Star-laget ble annonsert 31. januar 2016:
Toppscorer
Kilde: handball.sportsresult.com
Beste målvakt
Kilde: handball.sportsresults.com
Fjærbørstegras
Fjærbørstegras (Cenchrus setaceus) er en grasart. Den hadde tidligere det vitenskapelige navnet Pennisetum setaceum.
Arten er flerårig og vokser i tuer. Den har C4-fotosyntese. Bladene er 2–4 mm brede og opptil 60 cm lange. Blomstene er samlet i 8–35 cm lange, stivhårete topper som sitter i enden av et opptil 1,2 m langt strå. Planten er naturlig utbredt i de tørre strøkene i Nord- og Øst-Afrika og Vest-Asia.
Sobretta-fjellene
Sobretta-fjellene (eller Sobretta-Gavia-massivet) er en fjellkjede i den italienske regionen Lombardia. Massivet er ikke spesielt stort (50 km langt og ca. 10 km bredt)), og har tidligere blitt regnet som en del av Ortles-Alpene, som den er en sydvestlig fortsettelse av. Den har fått sitt navn etter den (eller de to) høyeste toppen(e), Monte Sobretta (3 296 moh.; og Monte Gavia, 3 223 moh.).
Avgrensning
Sobretta-fjellene begrenses
Fjærbørstegras
I Norge dyrkes fjærbørstegras som stueplante eller i potter som står ute om sommeren. Den er funnet forvillet én gang, men er for varmekrevende til å kunne etablere seg i Norge.
De østlige For-Alper
De østlige For-Alper er det område der de sentrale Øst-Alpene gradvis går over i Den pannoniske slette. Området begynner rett øst for Graz og strekker seg nord- og østover til ca. 20 syd for Wien og til den ungarske grense.
Allah Yar Ansari
Haji Allah Yar Ansari (født 1. mai 1943 i Khushab District i Britisk India, død 1. mai 2020 i Sargodha i Pakistan) var en pakistansk politiker som var medlem av provinsforsamlingen for Punjab mellom 1997 og 1999.
De østlige For-Alper
De østlige For-Alper fungerer mest som samlebetegnelse for fjellkjedene og åskammene som ligger øst for elven Mur. Mens de høyere fjellkjedene i nordvest utvilsomt hører Alpene, betraktes de lavere åskammene i syd og i øst ofte som ikke-alpine.
Avgrensning
De østlige For-Alper begrenses i vest av Mur (mot Lavanttal-Alpene) og i nord av Mürz (mot Mürzsteg-Alpene), Semmeringpasset og Schwarza (mot Schneeberg-Alpene). I øst slutter fjellene og grenser mot den vestlige Pannoniske slette, nærmere bestemt mot Den ungarske slette, Neusiedler See og Wienbekkenet.
Allah Yar Ansari
Liv og virke
Allah Yar fikk sitt Intermediate i 1962 fra Government College Joharabad. Han ble innvalgt i provinsforsamlingen for Punjab i 1997. Han var også forretningsmann, og visepresident for Pakistan Muslim League og president for Jamiat Al-Ansar fra 1988.
Han døde i mai 2020 i en alder av 77 år i Sargodha å grunn av COVID-19.
De østlige For-Alper
Videre inndeling
De to sistnevnte åskammene strekker seg et stykke over den ungarske grense.
Breiavatnet (Odda)
Breiavatnet er en regulert innsjø vest på Hardangervidda, i Ullensvang kommune. Grensa for Hardangervidda nasjonalpark går like sør og øst for vannet.
Avrenningen fra innsjøen ledes i tunnel over til Nibbehylen i nord, og brukes til kraftproduksjon i Tysse II kraftverk.
Det blir jevnlig satt ut ørret i vannet som del av konsesjonsvilkårene for reguleringen, men det er generelt marginale gyteforhold i innløpsbekkene. Det er antatt at omtrent en fjerdedel av bestandet består av naturlig rekruttert fisk, mens resten av bestanden er anleggsprodusert settefisk.
Järviwiki
Järviwiki (offisielt Järvi & meriwiki svensk: Insjö & Havwiki) er en delvis wikibasert onlinetjeneste vedlikeholdt av Finlands miljöcentral (SYKE), som inneholder informasjon om innsjøer i Finland med et areal på mer enn ett hektar (0,01 km²). Miljöcentralens formål med Järviwiki er i samarbeid med nettstedets brukere å spre informasjon om Finlands innsjøer, fremme beskyttelsen av vannforekomster og øke interessen for landets vannsystem.
Järviwiki utkom på finsk i mars 2011 og på svensk og engelsk i januar 2012. Nettstedet baserer seg på plattformen Mediawiki, med et antall tredjepartsutviklinger. For å kunne redigere Järviwiki kreves et registrert brukernavn.
Bjørn Ihler
Bjørn Magnus Jacobsen Ihler (født 30. juni 1991 i Oslo) er en norsk fredsaktivist og medstifter av Khalifa Ihler Institute og var grunnlegger av prosjektet Extremely together gjennom Kofi Annan Foundation.
Biografi
I 2011 overlevde han terroraksjonen på Utøya.
Ihler har skrevet artikler for The Guardian, Huffington Post, og andre publikasjoner om temaet terrorisme, og har deltatt i Oslo Freedom Forum, hvor han i 2016 snakket om sin opplevelse av terrorisme og sitt arbeid mot voldelig ekstremisme.
Hans arbeid med å bekjempe voldelig ekstremisme har ført til at han har snakket med mange tidligere medlemmer av ekstremistiske og radikale grupper.
Ihler har sagt at han mener Anders Behring Breivik bør behandles menneskelig av det norske fengselssystemet. Han sa til BBC Radio 4 at «Breivik nektet oss all menneskehet og alle menneskerettigheter. Men det gjør det ikke riktig for oss å nekte ham det samme. Hvis vi gjør det, følger vi den samme logikken som ham.»
Let’s Dance (David Bowie-sang)
«Let's Dance» er en disco-sang av rockeartisten David Bowie, fra albumet med samme navn fra 1983. I Norge nådde den 1.-plass på VG-lista. Dette er en av kun to ganger Bowie har toppet singellisten på VG-lista. Den første gangen var bare et år tidligere, med «Cat People (Putting Out Fire)».
23. mars 1985 fremførte Tina Turner sangen live med Bowie på sin konsert på National Exhibition Centre i Birmingham. Denne versjonen var med på Turners konsertalbum Tina Live in Europe som ble gitt ut i 1988.